কোথায় পুজো দিলেন সারা?

ওয়েব ডেস্ক: অভিনেত্রী সারা আলি খান। বরাবরই তিনি শুবভক্ত। তাঁর প্রথম ছবিও কেদারনাথ। এবার ইনস্টাগ্রামের পেজে একগুচ্ছ ছবি পোস্ট করলেন তিনি। তাঁকে দেখা গেল অন্য এক শিবির মন্দিরে পুজো দিতে, কোথায় গেলেন সারা?

সারা আলি খান। অভিনয় জগতে তাঁর স্টাইল দেখে মন ভরে যায় অনুরাগীদের। তাঁর প্রথম ছবি ‘কেদারনাথ’। উত্তরাখণ্ডের প্রাকৃতিক বিপর্যয় নিয়েই মূলত তৈরি হয়েছিল সেই ছবি। কেদারনাথ ছবিতে তাঁর অভিনয়ও ছিল চোখে পড়ার মত। তবে সেই থেকে সারা প্রায়ই কেদারনাথে যান, মহাদেবের পুজো করেন। মাঝে বিপর্যস্ত উত্তরাখণ্ডকে দেখে আবেগপ্রবণও হয়ে পড়েন সারা। তবে এবার তাঁকে ফের মহাদেবের মন্দিরে পুজো দিতে দেখা গেল।

আরও পড়ুন: জলকেলিতে মগ্ন ঋতাভরী, সঙ্গে কে?

যদিও এবার কেদারনাথ নয়, কাশি বিশ্বনাথ মন্দিরে এবার পরিবারের সঙ্গে পুজো দিলেন সারা আলী খান। নিজের ইনস্টাগ্রাম পেজে একগুচ্ছ ছবি পোস্ট করেন তিনি। ক্যাপশনে লিখেছেন, জয় কাশি বিশ্বনাথ, হর হর মহাদেব। ছবিতে সারাকে দেখা গিয়েছে, সাদা কুর্তি সেট এর মাথায় ওড়না দিয়ে পুজো দিতে। কমেন্ট বক্সে অনেকে লিখেছে, মহাদেবের প্রতি আপনার এই ভক্তি স্নেহ দেখে খুব ভালো লাগে। আপনি ভালো থাকুন।